ვილემ ეინტჰოვენი

ვილემ ეინტჰოვენი (ნიდერლ. Willem Einthoven; დ. 21 მესი, 1860, სემარანგი, ჰოლანდიაშ ოსტინდოეთი — ღ. 29 ეკენია, 1927, ლეიდენი, ნიდერლანდეფი) — ნიდერლანდარი ექიმი დო ფიზიოლოგი, ელექტროკარდიოგრაფიაშ დორსხუაფაშ გეშა გინოჩეს ნობელიშ პრემია ფიზიოლოგიაშ დო მედიცინაშ დარგის, 1924 წანას. ვილემ ეინტჰოვენქ მაართა პრაქტიკული ელექტროკარდიოგრაფი გიმიგონჷ 1895 წანას დო გიმირინუ გურიშ ლახალეფიშ დიაგნოსტიკაშო. ვილემ ეინტჰოვენი გურაფულენდჷ უტრეხტიშ უნივერსიტეტის. გურაფაშ თებაშ უკულ მუშენდჷ ლეიდენიშ უნივერსიტეტის, სოდეთ 1886 წანაშე რდჷ მედიცინაშ პროფესორი. ეინტჰოვენი 1902 წანაშე რდჷ ნიდერლანდეფიშ ხელუანობაშ დო მენცარობაშ ომაფე საზოგადოებაშ მაკათური.

ლიტერატურა
 Snellen, Herman Adrianus (1995), Willem Einthoven (1860–1927) Father of Electrocardiography, Life and Work, Ancestors and Contemporaries, Dordrecht: Kluwer Academic Publishers.

რესურსეფი ინტერნეტის

 Willem Einthoven’s 159th Birthday – Google Doodle
 Biography Willem Einthoven (1860–1927) at the National Library of the Netherlands

კატეგორია:ნიდერლანდარეფი
კატეგორია:ნიდერლანდარი ექიმეფი
კატეგორია:ნობელიშ პრემიაშ ლაურეატეფი
კატეგორია:ნიდერლანდარი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:დუნაბადი 1860
კატეგორია:ნაღურა 1927